
ΤΕΥΧΟΣ ΔΕΥΤΕΡΟ 


Αρ 


. Φύλλου 1516 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

1 Έγκριση τροποποίησης του οργανισμού του κοι¬ 
νωφελούς ιδρύματος με την επωνυμία «Φιλανθρω¬ 
πικόν Ιδρυμα Κρητική Εστία», το οποίο συστάθηκε 
με το με αριθμ. 503/2-9-1963 β.δ (ΦΕΚ 143 Α'). 

ΑΠΟΦΑΣΕΙΣ 

2 Καθορισμός της συνδρομής των μελών των Στρα¬ 
τιωτικών Λεσχών. 

3 Καθιέρωση νυχτερινής εργασίας καθώς και ερ¬ 
γασίας κατά τις Κυριακές και εξαιρέσιμες ημέρες 
των υπαλλήλων του Γραφείου Περιφερειάρχη 
έτους 2018. 

4 Καθιέρωση υπερωριακής απασχόλησης για το 
μόνιμο και με σχέση εργασίας ιδιωτικού δικαίου 
αορίστου χρόνου προσωπικό του Δήμου Ζηρού 
του Νομού Πρεβέζης. 

5 Έγκριση καθιέρωσης και αποζημίωσης υπερωρι- 
ακής απασχόλησης, καθώς και νυχτερινής εργα¬ 
σίμων ημερών και ημερήσιας ή νυχτερινής που 
παρέχεται Κυριακές και εξαιρέσιμες ημέρες των 
υπαλλήλων του Νοσοκομείου, μονίμων και με 
σχέση εργασίας Ιδιωτικού Δικαίου, πλην ιατρών 
για το έτος 2018. 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση τροποποίησης του οργανισμού του κοι¬ 
νωφελούς ιδρύματος με την επωνυμία «Φιλανθρω¬ 
πικόν Ίδρυμα Κρητική Εστία», το οποίο συστάθη¬ 
κε με το με αριθμ. 503/2-9-1963 β.δ (ΦΕΚ 143 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Την υπ'αριθμ. 63783/27-3-1963 πράξη του συμ¬ 
βολαιογράφου Αθηνών Πολυδώρου Νικ. Βαρδουλάκη, 
με την οποία η Παγκρήτια Ένωση Αθηνών - Πειραιώς 


και άλλα Κρητικά Σωματεία συνέστησαν ίδρυμα με την 
επωνυμία «ΦΙΛΑΝΘΡΩΠΙΚΟ ΙΔΡΥΜΑ ΚΡΗΤΙΚΗ ΕΣΤΙΑ». 

2. Το υπ' αριθμ. 503/2-9-1963 β.δ. (ΦΕΚ ΑΊ43), με το 
οποίο εγκρίθηκε η σύσταση του ανωτέρω ιδρύματος και 
κυρώθηκε ο οργανισμός του, ο οποίος τροποποιήθηκε 
με το από 13-3-1992 π.δ. (ΦΕΚ Β' 199). 

3 Τα άρθρα 51 παρ. 1 και 52 παρ. 1 του ν. 4182/2013 
(ΦΕΚ ΑΊ 85), σε συνδυασμό με το άρθρο 26 του οργα¬ 
νισμού του ως άνω ιδρύματος και το άρθρο 110 του 
Αστικού Κώδικα. 

4. Το υπ'αριθμ. 44/15-12-2013 πρακτικό συνεδρίασης 
του Διοικητικού Συμβουλίου του ιδρύματος. 

5. Το από 26-1 -2014 απόσπασμα πρακτικού συνεδρία¬ 
σης της Συνέλευσης των Ιδρυτικών Σωματείων. 

6. Την από 14-10-2016 διευκρινιστική επιστολή του 
ιδρύματος. 

7. Το π.δ. 111/2014 (ΦΕΚ ΑΊ 78), περί «Οργανισμού 
Υπουργείου Οικονομικών». 

8. Το υπ'αριθμ. 73/2015 π.δ. (ΦΕΚ ΑΊ 16) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

9. Το υπ'αριθμ. 125/2016 π.δ. (ΦΕΚΑ'210) «Διορισμός 
Υπουργών, Αναπληρωτών, Υπουργών και Υφυπουργών». 

ΙΟ.Την υπ'αριθμ. Υ28/8-10-2015 (ΦΕΚΒ' 2168) απόφα¬ 
ση περί «Ανάθεσης αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου». 

11 .Την υπ'αριθμ. ΥΠΟΙΚ 0010218 ΕΞ 2016/14-11 -2016 
(ΦΕΚ Β' 3696) απόφαση περί «Ανάθεσης Αρμοδιοτήτων 
στην Υφυπουργό Οικονομικών Αικατερίνη Παπανάτσιου». 

Με πρόταση της Υφυπουργού Οικονομικών και της 
Αναπληρώτριας Υπουργού Εργασίας, Κοινωνικής Ασφά¬ 
λισης και Κοινωνικής Αλληλεγγύης, αποφασίζουμε: 

Άρθρο μόνο. 

Εγκρίνουμε την τροποποίηση των άρθρων 1,2,3,4,5, 
6,26,27 και 28 του οργανισμού διοίκησης και διαχείρισης 
του κοινωφελούς ιδρύματος με την επωνυμία «ΦΙΛΑΝ¬ 
ΘΡΩΠΙΚΟ ΙΔΡΥΜΑ ΚΡΗΤΙΚΗ ΕΣΤΙΑ», όπωςαποφασίστηκε 
από το Διοικητικό Συμβούλιο αυτού κατά την υπ' αριθμ. 
44/15-12-2013 συνεδρίασή του και εγκρίθηκε με το από 
26-1-2014 απόσπασμα πρακτικού συνεδρίασης της Συνέ¬ 
λευσης των Ιδρυτικών Σωματείων, ως ακολούθως: 

Τεύχος ΒΊ 516/04.05.2018 


«Άρθρο 1 

Έδρα - Μορφή νομικού προσώπου. 

Η επωνυμία του ιδρύματος «ΠΝΕΥΜΑΤΙΚΟ ΙΔΡΥΜΑ 
ΚΡΗΤΙΚΗ ΕΣΤΙΑ» τροποποιείται σε «ΦΙΛΑΝΘΡΩΠΙΚΟ - 
ΠΝΕΥΜΑΤΙΚΟ ΙΔΡΥΜΑ ΚΡΗΤΙΚΗ ΕΣΤΙΑ», με αντίστοιχη 
μετονομασία της επιγραφής της κυκλικής σφραγίδας 
του ιδρύματος. 

Άρθρο 2 

Σκοπός. 

Οι παράγραφοι 1, 2, 3 και 5 του άρθρου 2 «Σκοπός», 
αντικαθίστανται ως ακολούθως: 

«1. Θεμελιώδης σκοπός του ιδρύματος είναι η ηθική 
και υλική ενίσχυση σπουδαστών και φοιτητών, κρητικής 
κυρίως καταγωγής αλλά όχι αποκλειστικά, οι οποίοι δεν 
έχουν οικονομική ευχέρεια και διακρίνονται για την επι¬ 
μέλεια και το ήθος τους. 

Η ενίσχυση συνίσταται στην παροχή στέγης, σίτισης, 
στην απονομή υποτροφιών, βραβείων, οικονομικών ενι¬ 
σχύσεων κ.α. ανάλογα πάντα με τις οικονομικές δυνατό¬ 
τητες του ιδρύματος. 

2. Η ηθική και υλική ενίσχυση και συμπαράσταση σε 
όσους διακρίνονται στην επιστήμη και την τέχνη. 

3. Η παροχή ενίσχυσης σε αναξιοπαθούντες, συνιστά- 
μενη κυρίως σε ιατρική, φαρμακευτική και νοσοκομει¬ 
ακή περίθαλψη. 

5.0 τρόπος, ο τόπος και ο χρόνος εκτέλεσης καθενός 
από τους ανωτέρω σκοπούς, καθώς και η διεύρυνση 
οποιουδήποτε από αυτούς, είναι στην κρίση του Διοι¬ 
κητικού Συμβουλίου (ανάλογα πάντα με τις οικονομικές 
δυνατότητες του ιδρύματος), με μόνο τον περιορισμό 
πάντως, ότι υπέρ των σπουδαστών θα διατίθεται ετησίως 
ποσοστό ουχί κατώτερο του εξήντα επί τοις εκατό (60%) 
από τα καθαρά έσοδα του Ιδρύματος». 

Άρθρο 3 

Πόροι. 

Οι περιπτώσεις β), γ), δ) και στ) του άρθρου 3 «Πόροι» 
αντικαθίστανται ως εξής: 

«β) Χρηματοδοτήσεις και Ευρωπαϊκά Προγράμματα. 

γ) Αρωγές Κρητικών σωματείων, φυσικών και νομικών 
προσώπων. 

δ) Δωρεές Κρητικών Σωματείων. 

στ) Δωρεές ομογενών του εξωτερικού όπως επίσης και 
δωρεές Μητροπόλεων, Μονών, οποιοσδήποτε Οργανι¬ 
σμού, Δήμων ή και Κοινοτήτων, ως επίσης και δωρεές 
παντός ετέρου φυσικού και νομικού προσώπου». 

Προστίθεται δε η περίπτωση η), η οποία έχει ως εξής: 

«η) Κληρονομιές, κληροδοσίες ή δωρεές ως και πάσης 
φύσεως ετέρας εισφοράς μετά ή άνευ όρου». 

Άρθρο 4 

Διοίκησις. 

Το άρθρο 4 «Διοίκηση» αντικαθίσταται ως εξής: 

«1. Το Ιδρυμα διοικείται από Διοικητικό Συμβούλιο 
(Δ.Σ.) τριετούς (3) θητείας, αποτελούμενο από δώδεκα 
(12) συμβούλους, τρεις (3) από κάθε Νομό της Κρήτης 
καταγόμενοι, ανεξαρτήτως φύλου, το αξίωμα των οποί¬ 


ων είναι τιμητικό και άμισθο, χωρίς καμία παροχή, διορι¬ 
ζόμενοι από το Διοικητικό Συμβούλιο της «Παγκρήτιος 
Ένωσις Αθηνών», το οποίο επίσης διορίζει και 12 ανα¬ 
πληρωματικούς αυτών, ομοίωςτρεις (3) από κάθε Νομό 
της Κρήτης καταγόμενοι. 

2. Η θητεία του Διοικητικού Συμβουλίου του ιδρύμα¬ 
τος αρχίζει την 15η Ιανουάριου του έτους που γίνεται 
ο διορισμός του και λήγει την αντίστοιχη ημερομηνία, 
μετά τρία (3) έτη. 

3. Ο διορισμός του Διοικητικού Συμβουλίου γίνεται 
τακτικά μεν κάθε τρία έτη και μάλιστα, μέχρι την 15η Ια¬ 
νουάριου του έτους που αρχίζει ύστερα από τη λήξη της 
θητείας του απερχόμενου Διοικητικού Συμβουλίου του 
ιδρύματος, έκτακτα δε όταν δεν είναι δυνατή η νόμιμη 
συγκρότησή του για οποιονδήποτε λόγο και εγκρίνεται 
σύμφωνα με τα όσα ο νόμος ορίζει. 

4. Η διαδικασία διορισμού Διοικητικού Συμβουλίου 
της Κρητικής Εστίας θα ισχύει για τα Διοικητικά Συμ¬ 
βούλια της Κρητικής Εστίας, που θα διαδεχθούν το 
τρέχον Διοικητικό Συμβούλιο της Κρητικής Εστίας κατά 
την ημερομηνία δημοσίευσής του στο ΦΕΚ, ως ο νόμος 
ορίζει, και πάντως αφού λήξει η προβλεπόμενη θητεία 
του Διοικητικού Συμβουλίου σύμφωνα με τον προηγού¬ 
μενο οργανισμό (3ετής), εκτός αν το τρέχον Διοικητικό 
Συμβούλιο της Κρητικής Εστίας παραιτηθεί νωρίτερα και 
δεν επαρκούν τα αναπληρωματικά μέλη». 

Άρθρο 5 

Αντικατάσταση Μέλους. 

Το άρθρο 5 «Αντικατάσταση Μέλους» αντικαθίσταται 
ως εξής: 

«1. Σε περίπτωση μη αποδοχής του διορισμού ή παραί¬ 
τησης ή κωλύματος μέλους του Διοικητικού Συμβουλίου 
της «Κρητικής Εστίας» να ασκήσει τα καθήκοντά του ή 
κενώσεωςτης θέσης μέλουςτου Διοικητικού Συμβουλί¬ 
ου από οποιαδήποτε αιτία, τη θέση του θα καταλαμβάνει 
το πρώτο αναπληρωματικό μέλος από τον σχετικό πί¬ 
νακα αναπληρωματικών μελών του αντίστοιχου νομού 
της Κρήτης, ομοίως δε θα γίνεται σε κάθε περίπτωση 
επόμενης παραίτησης ή κωλύματος ή κενώσεως θέσε- 
ως μέλους του Διοικητικού Συμβουλίου της «Κρητικής 
Εστίας». Σε περίπτωση εξαντλήσεως του πίνακα των 
αναπληρωματικών μελών για το συγκεκριμένο νομό, η 
«Παγκρήτιος Ένωσις Αθηνών» διορίζει νέα μέλη (τακτι¬ 
κά και αναπληρωματικά) για κάθε κενή θέση και για το 
υπόλοιπο της Θητείας του Διοικητικού Συμβουλίου της 
«Κρητικής Εστίας. 

2. Μέλος του Διοικητικού Συμβουλίου, που απουσιάζει 
αδικαιολόγητα επί τρεις 3 συνεχόμενες τακτικές συνεδρι¬ 
άσεις, δύναται να αντί κατασταθεί με απόφαση του του 
Διοικητικού Συμβουλίου της «Κρητικής Εστίας» από το 
επόμενο αναπληρωματικό μέλος του ιδίου νομού από 
το σχετικό πίνακα». 

Άρθρο 6 

Διοικητικό Συμβούλιον, συνεδρίασις, απαρτία. 

Η παράγραφος 1 του άρθρου 6 «Διοικητικό Συμβούλι¬ 
ον, συνεδρίασις, απαρτία» αντικαθίσταται ως εξής: 

«1 .Το Διοικητικό Συμβούλιο του ιδρύματος, συνερχό¬ 
μενο σε πρώτη συνεδρίαση αυτού εντός δέκα ημερών 
από του διορισμού του, συγκαλουμένη από τον πρε- 
σβύτερο σύμβουλο, εκλέγει με μυστική ψηφοφορία τον 
Πρόεδρο, τον Αντιπρόεδρο, τον Γενικό Γραμματέα, τον 
Ταμία, και τον Έφορο του Ιδρύματος». 

Άρθρο 26 

Τροποποίησις καταστατικού. 

Το άρθρο 26 «Τροποποίησις καταστατικού» αντικα¬ 
θίσταται ως εξής: 

«Ο παρών Οργανισμός του Ιδρύματος μπορεί να τρο¬ 
ποποιηθεί με απόφαση του Διοικητικού Συμβουλίου του 
ιδρύματος, που λαμβάνεται σε συνεδρίαση αυτού, στην 
οποία πρέπει να παρίστανται δέκα (10) τουλάχιστον από 
τα μέλη του και η οποία εγκρίνεται από το Διοικητικό 
Συμβούλιο της «Παγκρήτιος Ένωσις Αθηνών», αφού 
ακολουθηθεί η από τις σχετικές διατάξεις των νόμων 
προβλεπόμενη διαδικασία». 

Άρθρο 27 

Διάλυσις ιδρύματος. 

Το άρθρο 27 «Διάλυσις Ιδρύματος» αντικαθίσταται ως 
εξής: 

«7ο Ίδρυμα διαλύεται δια τινά των λόγων των ανα- 
φερομένων εις το άρθρο 118 του Αστικού Κωδικός. Εν 
περιπτώσει διαλύσεώςτου η κυριότηςτου ακινήτου του 
επί της οδού Γ. Γενναδίου, αρ. 7, πρώτου (Α') ορόφου που 
είχε προσφερθεί κατά την ίδρυση του από την Παγκρήτιο 
Ένωση επιστρέφει εις την ιδίαν. Η υπόλοιπη περιουσία 
του Ιδρύματος θα περιέρχεται στις Ιερές Μητροπόλεις 
Κρήτης κατ' ισομοιρίαν, προς τον σκοπό της ιδρύσεως 
στην περιφέρεια εκάστης κατά την κρίση της οικοτρο¬ 
φείου για απόρους μαθητές Γυμνασίου ή Οικοκυρικής ή 
Τεχνικής Σχολής ή κάθε άλλης χρήσης» 

Άρθρο 28 

Ευεργέται - Δωρηταί. 

Το άρθρο 28 «Ευεργέται - Δωρηταί» αντικαθίσταται 
ως εξής: 

«Το Διοικητικό Συμβούλιο του ιδρύματος μπορεί να 
ανακηρύσσει δωρητές, μεγάλους δωρητές, ευεργέτες 
και μεγάλους ευεργέτες του Ιδρύματος και να απονέμει 
τιμητικές διακρίσεις σε φυσικά ή νομικά πρόσωπα. Δω¬ 
ρητές ανακηρύσσονται οι αφιερούντες στο ίδρυμα άνω 
των χιλίων (1.000) ευρώ, ποσό. 

Μεγάλοι δωρητές ανακηρύσσονται οι αφιερούντες 
στο ίδρυμα άνω των τριών χιλιάδων (3.000) ευρώ. 

Ευεργέτες ανακηρύσσονται οι αφιερούντες στο ίδρυ¬ 
μα άνω των πέντε (5.000) ευρώ. 

Μεγάλοι ευεργέτες ανακηρύσσονται οι αφιερούντες 
στο ίδρυμα άνω των δεκαπέντε (15.000) ευρώ. 

Τα ανωτέρω ποσά μπορούν να αναπροσαρμόζονται 
με απόφαση του Διοικητικού Συμβουλίου, τα δε ονόματα 
αυτών θα γράφονται πάνω σε εντοιχισμένη μαρμάρινη 
πλάκα. 

Σε περίπτωση δωρεών σε ακίνητα ή τίτλους γίνεται 
ανάλογος εκτίμηση από το Διοικητικό Συμβούλιο». 


Στον Υπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 30 Μαρτίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρώτρια Υφυπουργός 

Υπουργός Εργασίας, Οικονομικών 

Κοινωνικής Ασφάλισης και 
Κοινωνικής Αλληλεγγύης 

ΘΕΑΝΩ ΦΩΤΙΟΥ ΑΙΚΑΤΕΡΙΝΗ ΠΑΠΑΝΑΤΣΙΟΥ 


ΑΠΟΦΑΣΕΙΣ 

Αριθμ. Φ.800/6/13892 93 Σ.1213 (2) 

Καθορισμός της συνδρομής των μελών των Στρα¬ 
τιωτικών Λεσχών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Της παρ. 1 του άρθρου 1 του ν. 6115/1934 «Περί 
αυξήσεως της υπέρ των Στρατιωτικών Λεσχών Μηνιαίας 
συνδρομής των Αξιωματικών κ.λπ.» (Α' 147) όπως τροπο¬ 
ποιήθηκε με το α.1 του ν.δ. 1627/1942 (Α'216). 

β. Των άρθρων 1 και 9 του ν. 324/1914 «Περί συστά- 
σεως και λειτουργίας Στρατιωτικών Λεσχών» (Α'307). 

γ.Του άρθρου 19 του ν. 4361/2016 «Ρύθμιση θεμάτων 
μεταθέσεων οπλιτών, μέριμνας προσωπικού και άλλες 
διατάξεις» (ΑΊ 0). 

2. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΑΊ 16). 

3. Την ανάγκη διασφάλισης του ύψους των αποδοχών 
των στελεχών των Ενόπλων Δυνάμεων από την εφαρμογή 
των διατάξεων των μισθολογικών ρυθμίσεων του Κεφα¬ 
λαίου Α'του Μέρους ΣΤ' του ν. 4472/2017 «Συνταξιοδοτι- 
κές διατάξεις Δημοσίου και τροποποίηση διατάξεων του 
ν. 4387/2016, μέτρα εφαρμογήςτων δημοσιονομικών στό¬ 
χων και μεταρρυθμίσεων, μέτρα κοινωνικής στήριξης και 
εργασιακές ρυθμίσεις, Μεσοπρόθεσμο Πλαίσιο Δημοσιονο¬ 
μικής Στρατηγικής 2018-2021 και λοιπές διατάξεις» (Α'74). 

4. Την υπ' αριθμ. 58/2018 εισήγηση του προϊσταμένου 
οικονομικών υπηρεσιών του Υπουργείου Εθνικής Άμυνας. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Συνδρομή των μελών των Στρατιωτικών Λεσχών. 

Η μηνιαία συνδρομή των εν ενεργεία στρατιωτικών και 
των πολιτικών υπαλλήλων του Στρατού Ξηράς, που είναι 
μέλη των Στρατιωτικών Λεσχών, καθορίζεται ως εξής: 

α. Αξιωματικοί, στο ποσό των τριών ευρώ (3,00 €). 

β. Δόκιμοι Έφεδροι Αξιωματικοί (Δ.Ε.Α.) και Ανθυπα- 
σπιστές, στο ποσό των δύο ευρώ (2,00 €). 

γ. Υπαξιωματικοί και Επαγγελματίες Οπλίτες (ΕΠ.ΟΠ.), 
στο ποσό του ενός ευρώ και εξήντα λεπτών (1,60 €). 

δ. Μόνιμοι πολιτικοί υπάλληλοι της κατηγορίας Πανε¬ 
πιστημιακής Εκπαίδευσης (Π.Ε.), στο ποσό των δύο ευρώ 
και πενήντα λεπτών (2,50 €). 

ε. Μόνιμοι πολιτικοί υπάλληλοιτης κατηγορίαςΤεχνο- 
λογικής Εκπαίδευσης (Τ.Ε.), στο ποσό του ενός ευρώ και 
ενενήντα λεπτών (1,90 €). 

στ. Μόνιμοι πολιτικοί υπάλληλοι των κατηγοριών Δευ¬ 
τεροβάθμιας Εκπαίδευσης (Δ.Ε.) και Υποχρεωτικής Εκ¬ 
παίδευσης (Υ.Ε.), στο ποσό του ενός ευρώ και εβδομήντα 
λεπτών (1,70 €). 

Άρθρο 2 

Τελικές - καταργούμενες διατάξεις. 

1. Οι συνδρομές υπέρ Στρατιωτικής Λέσχης των Αξιω¬ 
ματικών, των Δ.Ε.Α., των Ανθυπασπιστών, των Υπαξιωμα- 
τικών και των ΕΠ.ΟΠ. του Στρατού Ξηράς, για το χρονικό 
διάστημα από 01 Ιανουάριου 2017 έως την έναρξη ισχύος 
της παρούσας, υπολογίζονται επί του ποσού του βασικού 
μισθού που ίσχυε πριν τη δημοσίευση του ν. 4472/2017. 

2. Από την έναρξη ισχύος της παρούσας καταργείται: 

α. Η υπ'αριθμ. Φ. 876.41/23/268929/04-06-1976 από¬ 
φαση Υπουργού Εθνικής Άμυνας (Β' 803) και 

β. Το δεύτερο εδάφιο της παρ. 1 του άρθρου 2 της υπ' 
αριθμ. Φ. 876.4/11/241418/14-04-1977 απόφασης του 
Υπουργού Εθνικής Άμυνας (Β' 403). 

Άρθρο 3 

Έναρξη ισχύος 

Η ισχύς της παρούσας αρχίζει από 01 Ιανουάριου 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2018 

Ο Υπουργός 

ΠΑΝΑΓΙΩΤΗΣ ΧΑΜΜΕΝΟΣ 


Αριθμ. 76648/18012 (3) 

Καθιέρωση νυχτερινής εργασίας καθώς και εργα¬ 
σίας κατά τις Κυριακές και εξαιρέσιμες ημέρες των 
υπαλλήλων του Γραφείου Περιφερειάρχη έτους 
2018. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 159,186 και 255 του 
ν. 3852/2010 (ΦΕΚ 87Α') «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις του π.δ. 31/27-12-2010 «Οργανισμός 
της Περιφέρειας Πελοποννήσου», όπως ισχύουν. 

3. Τις διατάξεις των άρθρων 20 και 34 του ν. 4354/2015 
«Διαχείριση μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176/Α'). 

4. Τις διατάξεις του ν. 3469/2006 «Εθνικό Τυπογρα¬ 
φείο, Εφημερίδα της Κυβερνήσεως και λοιπές διατάξεις 
(ΦΕΚ 131Α728-06-2006). 

5. Την αριθμ. 48217/20-03-2018 απόφαση του Συντο¬ 
νιστή της Αποκεντρωμένης Διοίκησης Πελοποννήσου, 


Δυτικής Ελλάδας και Ιονίου, περί Τροποποίησης - συ¬ 
μπλήρωσης της αριθμ. 144769/14-07-2017 (ΦΕΚ 2627/ 
τ.Β'/27-07-2017) απόφασης περί «Καθορισμού ωραρίου 
εργασίας σε 24ωρη βάση, καθώς και κατά τις Κυριακές 
και εξαιρέσιμες ημέρες των υπαλλήλων που εργάζονται 
στις ελεγκτικές υπηρεσίες της Περιφέρειας Πελοποννή¬ 
σου για το έτος 2017 και εφεξής» (ΦΕΚ 1114/Β /2018 και 
ΑΔΑ: 7Σ9ΠΟΡ1Φ-03Ω). 

6. Την ανάγκη υπηρεσιακής απασχόλησης κατά τις 
νυχτερινές, Κυριακές και εξαιρέσιμες ημέρες των υπαλ¬ 
λήλων του Γραφείου Περιφερειάρχη για τους λόγους που 
αναφέρονται στην ανωτέρω απόφαση του Συντονιστή 
της Αποκεντρωμένης Διοίκησης Πελοποννήσου Δυτικής 
Ελλάδας και Ιονίου. 

7. Το γεγονός ότι η προκαλούμενη δαπάνη ύψους 
30.000€ θα καλυφθεί από την πίστωση του φορέα 072 και 
ΚΑΕ 0512.0001 σε βάρος του προϋπολογισμού έτους 2018 
όπου υπάρχουν εγκεκριμένες πιστώσεις, αποφασίζουμε: 

Εγκρίνουμε την καθιέρωση νυχτερινής εργασίας καθώς 
και εργασίας κατά τις Κυριακές και εξαιρέσιμες ημέρες 
με αμοιβή των υπαλλήλων του Γραφείου Περιφερειάρχη 
Πελοποννήσου, για το χρονικό διάστημα από της δημο¬ 
σίευσης της παρούσας στην Εφημερίδα της Κυβέρνησης 
έως 31-12-2018 μέχρι 96 (ενενήντα έξι)ώρεςτο εξάμηνο 
για εργασία νυχτερινή και 96 (ενενήντα έξήώρεςτο εξάμη¬ 
νο για εργασία κατά τις Κυριακές και εξαιρέσιμες ημέρες. 

Για το Γραφείο Περιφερειάρχη θα εκδοθεί απόφαση 
συγκρότησης συνεργείου υπερωριακής απασχόλησης 
στην οποία θα αναφέρονται ονομαστικά οι συμμετέχο- 
ντες υπάλληλοι, ο κλάδος, ο βαθμός και οι ώρες απασχό¬ 
λησης για τον καθένα. 

Για την ανωτέρω υπερωριακή εργασία θα τηρείται ξε¬ 
χωριστό δελτίο παρουσίας των υπαλλήλων στο οποίο 
θα αναγράφεται η ώρα έναρξης και η ώρα αποχώρησης. 

Ο Διευθυντής του Γραφείου Περιφερειάρχη θα βεβαι¬ 
ώσει την υπερωριακή απασχόληση των υπηρετούντων 
υπαλλήλων και το υπερωριακά παρασχεθέν έργο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 10 Απριλίου 2018 
Ο Περιφερειάρχης 
ΠΕΤΡΟΣ ΤΑΤΟΥΛΗΣ 


Αριθμ. απόφ. 89/2018 (4) 

Καθιέρωση υπερωριακής απασχόλησης για το 
μόνιμο και με σχέση εργασίας ιδιωτικού δικαίου 
αορίστου χρόνου προσωπικό του Δήμου Ζηρού 
του Νομού Πρεβέζης. 

Ο ΔΗΜΑΡΧΟΣ ΖΗΡΟΥ 

Έχοντας υπόψη: 

1) Τις διατάξεις του άρθρου 58 του ν. 3852/2010 (ΦΕΚ 87/ 
7-6-2010/τ.Α') «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

2) Τον Οργανισμό Εσωτερικής Υπηρεσίας του Δήμου 
Ζηρού ( ΦΕΚ 2237/2-8-2012/τ.Β'). 

3) Τις διατάξεις των άρθρων 36, 48,171 και 176 του 
ν. 3584/2007 (ΦΕΚ 143/28-6-2007/τ.Α') «Κώδικας Κατά¬ 
στασης Δημοτικών και Κοινοτικών υπαλλήλων». 

4) Τις διατάξεις των άρθρων 7 και 20 του ν. 4354/2015 
(ΦΕΚ 176/16-12-2015/τ.Α') «Διαχείριση των μη εξυπη¬ 
ρετούμενων δανείων,μισθολογικές ρυθμίσεις και άλλες 
επείγουσες διατάξεις εφαρμογής της συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 

5) Την αριθμ. 2/31029/ΔΕΠ/6-5-2016 εγκύκλιο του Γενι¬ 
κού Λογιστηρίου του Κράτους του Υπουργείου Οικονομι¬ 
κών «Παροχή οδηγιών για την εφαρμογή των διατάξεων 
του ν. 4354/2015». 

6) Την αριθμ. 31370/28-02-2018 (Φ.Ε.Κ. 893/15-03-2018 
τ.Β') απόφαση του Συντονιστή Αποκεντρωμένης Διοίκη¬ 
σης Ηπείρου-Δυτικής Μακεδονίας με θέμα « Καθιέρωση 
24ωρης λειτουργίας καθώς και λειτουργίας κατά τις Κυρια¬ 
κές και εξαιρέσιμες ημέρες Υπηρεσιώντου Δήμου Ζηρού 
Νομού Πρέβεζας, για το έτος 2018». 

7) Την αριθμ. 08/2018 απόφαση του Δημοτικού Συμ¬ 
βουλίου του Δήμου Ζηρού «Καθορισμός ωραρίου λει¬ 
τουργίας Υπηρεσίας καθαριότητας και χειριστών μηχα¬ 
νημάτων για το έτος 2018». 

8) Το γεγονός ότι για την αντιμετώπιση και την κάλυψη 
των αυξημένων υπηρεσιακών αναγκών (όπως περιγρά- 
φονται αναλυτικά στην αριθμ. 08/2018 απόφαση του 
Δημοτικού Συμβουλίου Ζηρού) της Υπηρεσίας Καθαρι¬ 


ότητας και Ηλεκτροφωτισμού καθώς και της Υπηρεσί¬ 
ας Πολιτικής Προστασίας του Δήμου Ζηρού λόγω της 
24ωρης λειτουργίας τους καθώς και λειτουργίας τους 
κατά τις Κυριακές και εξαιρέσιμες ημέρες, είναι απα¬ 
ραίτητη και αναγκαία η υπερωριακή απασχόληση του 
παρακάτω αναφερόμενου προσωπικού, των ανωτέρω 
υπηρεσιών. 

9) Τις υπηρεσιακές ανάγκες που δημιουργούνται κατά 
έτος για τις πρόσθετες εργασίες που προκύπτουν από 
την τήρηση των πρακτικών των συνεδριάσεων του Δη¬ 
μοτικού Συμβουλίου και της Δημοτικής Κοινότητας Φι- 
λιππιάδας, καθώς και την εκτέλεση της υπηρεσίας των 
ληξιαρχικών πράξεων, οι οποίες επιβάλλουν την απασχό¬ 
ληση του προσωπικού στις Διοικητικές Υπηρεσίες του 
Δήμου Ζηρού πέραν του κανονικού ωραρίου εργασίας. 

10) Την αριθμ. 4286/04-04-2018 βεβαίωση του Δήμου 
Ζηρού περί ύπαρξης της σχετικής πίστωσης, αποφα¬ 
σίζουμε: 

Εγκρίνουμε και καθιερώνουμε την υπερωριακή απα¬ 
σχόληση για το προσωπικό που υπηρετεί στην Υπηρεσία 
Καθαριότητας - Ηλεκτροφωτισμού, στην Υπηρεσία Πο¬ 
λιτικής Προστασίας του Δήμου Ζηρού και στις Διοικη¬ 
τικές Υπηρεσίες του Δήμου Ζηρού, για την κάλυψη των 
ανωτέρω αναφερόμενων υπηρεσιακών αναγκών του 
Δήμου, με την προβλεπόμενη από το νόμο αποζημίωση, 
μέσα στα όρια που προβλέπουν οι διατάξεις της κείμενης 
νομοθεσίας, για την κάλυψη των υπηρεσιακών αναγκών 
του Δήμου για το έτος 2018, ως εξής: 


Α. ΜΟΝΙΜΟ ΠΡΟΣΩΠΙΚΟ 


ΠΡΟΤΕΙΝΟΜΕΝΟΙ 

ΥΠΑΛΛΗΛΟΙ ΑΝΑ ΕΙΔΙΚΟΤΗΤΑ 

ΥΠΕΡΩΡΙΑΚΗ ΑΠΟΓΕΥΜΑΤΙΝΗ 

ΕΡΓΑΣΙΑ ΜΕΧΡΙ ΤΗΝ 22Η ΩΡΑ 

ΝΥΧΤΕΡΙΝΗ 

ΕΡΓΑΣΙΜΩΝ 

ΗΜΕΡΩΝ 

ΝΥΧΤΕΡΙΝΗ ΚΑΙ ΗΜΕΡ. 

ΚΥΡΙΑΚΩΝ ΚΑΙ ΕΞΑΙΡΕΣΙΜΩΝ 

ΗΜΕΡΩΝ 


ΑΤΟΜΑ 

ΩΡΕΣ 

ΑΤΟΜΑ 

ΩΡΕΣ 

ΑΤΟΜΑ 

ΩΡΕΣ 

ΔΙΟΙΚΗΤΙΚΕΣ ΥΠΗΡΕΣΙΕΣ 


ΔΕ 

3 

720 





ΤΕ 

2 

480 





ΠΕ 

1 

240 





ΥΠΗΡΕΣΙΑ ΚΑΘΑΡΙΟΤΗΤΑΣ - 







ΗΛΕΚΤΡΟΦΩΤΙΣΜΟΥ 







ΔΕ ΟΔΗΓΩΝ 



5 

1800 

5 

1800 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 



7 

2520 

7 

2520 

ΔΕ 24 - ΗΛΕΚΤΡΟΛΟΓΟΣ 

1 

240 





ΥΠΗΡΕΣΙΑ ΥΔΡΕΥΣΗΣ 

ΔΕ ΧΕΙΡΙΣΤΗΣ Μ.Ε. 

1 

240 

1 

192 

1 

192 

ΤΕΧ. ΕΡΓΩΝ 


ΔΕ ΧΕΙΡΙΣΤΗΣ Μ.Ε. 

1 

240 

1 

192 

1 

192 

ΣΥΝΟΛΑ 

9 

2160 

14 

4704 

14 

4704 

Β. ΠΡΟΣΩΠΙΚΟ ΑΟΡΙΣΤΟΥ ΧΡΟΝΟΥ (ΙΔΑΧ) 


ΠΡΟΤΕΙΝΟΜΕΝΟΙ 

ΥΠΑΛΛΗΛΟΙ ΑΝΑ ΕΙΔΙΚΟΤΗΤΑ 

ΥΠΕΡΩΡΙΑΚΗ 

ΑΠΟΓΕΥΜΑΤΙΝΗ ΕΡΓΑΣΙΑ 

ΜΕΧΡΙ ΤΗΝ 22Η ΩΡΑ 

ΝΥΧΤΕΡΙΝΗ 

ΕΡΓΑΣΙΜΩΝ 

ΗΜΕΡΩΝ 

ΝΥΧΤΕΡΙΝΗ ΚΑΙ ΗΜΕΡ. 

ΚΥΡΙΑΚΩΝ ΚΑΙ ΕΞΑΙΡΕΣΙΜΩΝ 

ΗΜΕΡΩΝ 

ΥΠΗΡΕΣΙΑ ΚΑΘΑΡΙΟΤΗΤΑΣ - 
ΗΛΕΚΤΡΟΦΩΤΙΣΜΟΥ (ΙΔΑΧ) 


ΔΕ ΟΔΗΓΩΝ 



1 

360 

1 

360 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 



3 

1080 

3 

1080 

ΔΕ ΧΕΙΡΙΣΤΗΣ Μ.Ε. 

1 

240 

1 

192 

1 

192 

ΣΥΝΟΛΑ 

1 

240 

5 

1632 

5 

1632 


Η δαπάνη για την αποζημίωση υπερωριακής απασχό¬ 
λησης του ως άνω προσωπικού, θα καλυφθεί από τις αντί¬ 
στοιχες προβλεπόμενες πιστώσεις του προϋπολογισμού 
2018 του Δήμου Ζηρού ως εξής: 

1. Στον Κ.Α. 10-6012 «Αποζημίωση υπερωριακής ερ¬ 
γασίας και για εξαιρέσιμες ημέρες και νυκτερινές ώρες 
και λοιπές πρόσθετες αμοιβές», ποσό 20.000,00 ευρώ. 

2. Στον Κ.Α. 10-6051 «Εργοδοτικές εισφορές προσωπικού 
με σύμβαση Δημοσίου Δικαίου», ποσό 106.000,00 ευρώ. 

3. Στον Κ.Α. 20-6012 «Αποζημίωση υπερωριακής εργα¬ 
σίας και για εξαιρέσιμες ημέρες και νυκτερινές ώρες και 
λοιπές πρόσθετες αμοιβές», ποσό 6.000,00 ευρώ. 

4. Στον Κ.Α. 20-6051 «Εργοδοτικές εισφορές προσωπι¬ 
κού με σύμβαση Δημοσίου Δικαίου», ποσό 39.000,00 ευρώ. 

5. Στον Κ.Α. 20-6022 «Αποζημίωση υπερωριακής εργα¬ 
σίας και για εξαιρέσιμες ημέρες και νυκτερινές ώρες και 
λοιπές πρόσθετες αμοιβές», ποσό 3.000,00 ευρώ. 

6. Στον Κ.Α. 20-6052 «Εργοδοτικές εισφορές υπαλλήλων 
με σύμβαση αορίστου χρόνου», ποσό 26.000,00 ευρώ. 

7. Στον Κ.Α. 25-6012 «Αποζημίωση υπερωριακής εργα¬ 
σίας και για εξαιρέσιμες ημέρες και νυκτερινές ώρες και 
λοιπές πρόσθετες αμοιβές», ποσό 2.500,00 ευρώ. 

8. Στον Κ.Α. 25-6051 «Εργοδοτικές εισφορές προσωπι¬ 
κού με σύμβαση Δημοσίου Δικαίου», ποσό 9.000,00 ευρώ. 

9. Στον Κ.Α. 30-6012 «Αποζημίωση υπερωριακής εργα¬ 
σίας και για εξαιρέσιμες ημέρες και νυκτερινές ώρες και 
λοιπές πρόσθετες αμοιβές», ποσό 5.000,00 ευρώ. 

10. Στον Κ.Α. 30-6051 «Εργοδοτικές εισφορές προσωπι¬ 
κού με σύμβαση Δημοσίου Δικαίου», ποσό 38.500,00 ευρώ. 

Η κατανομή των ωρών απασχόλησης του προσωπικού 
ως ανωτέρω θα γίνεται κάθε φορά ανάλογα με τις ανά¬ 
γκες της Υπηρεσίας. 

α. Ωρες απογευματινής υπερωριακής απασχόλησης. 

Οι ώρες της απασχόλησης καθ' υπέρβαση του υποχρε¬ 
ωτικού ωραρίου για απογευματινή υπερωριακή εργασία 
ορίζονται μέχρι εκατόν είκοσι (120) ανά υπάλληλο ανά 
εξάμηνο χωρίς να υπάρχει η δυνατότητα αυξομείωσης 
μεταξύ των δύο (2) εξαμήνων μέσα στο έτος. 

β. Υπερωριακή εργασία κατά τις Κυριακές και εξαιρέ¬ 
σιμες ημέρες ή κατά τις νυχτερινές ώρες. 

Οι ώρες της απασχόλησης καθ' υπέρβαση του υπο¬ 
χρεωτικού ωραρίου κατά τις νυχτερινές ώρες ή κατά τις 
Κυριακές και εξαιρέσιμεες ημέρες, γιά υπαλλήλους που 
ανήκουν σε υπηρεσίες που λειτουργούν, βάσει νομού 
είτε όλες τις μέρες του μήνα είτε σε δωδεκάωρη ή εικο¬ 
σιτετράωρη βάση, ορίζονται μέχρι ενενήντα έξι (96) ώρες 
γιά τις νυκτερινές και μέχρι ενενήντα έξι (96) ώρες γιά τις 
Κυριακές και εξαιρέσιμες ημέρες, ανά υπάλληλο, χωρίς 


να υπάρχει η δυνατότητα αυξομείωσης μεταξύ των δύο 
(2) εξαμήνων μέσα στο έτος. 

γ. Προσωπικό υπηρεσιών καθαριότητας. 

Γιό το προσωπικό κων Ο.Τ.Α. πρώτου βαθμού που ανή¬ 
κει σε υπηρεσίες καθαριότητας, οι οποίες λειτουργούν 
βάσει νόμου, σε εικοσιτετράωρη βάση, οι ως άνω ώρες 
ορίζονται μέχρι εκατόν ογδόντα (180) αντίστοιχα ανά 
εξάμηνο ανά υπάλληλο, χωρίς να υπάρχει η δυνατότητα 
αυξομείωσης μεταξύ των δύο (2) εξαμήνων μέσα στο 
έτος και δύναται να πραγματοποιηθούν μόνον εφόσον 
το επιβάλλουν οι ανάγκες της υπηρεσίας. 

Τα παραπάνω αναφερόμενα όρια αριθμού υπαλλήλων 
και ωρών απασχόλησης είναι τα ανώτερα επιτρεπόμενα 
και δύναται να πραγματοποιηθούν μόνον εφόσον το επι¬ 
βάλλουν οι ανάγκες της υπηρεσίας. 

Ο αριθμός των πραγματοποιηθέντων ωρών υπερωριακής 
απασχόλησης θα βεβαιώνεται μηνιαίωςαπότα καθ'ύλη αρ¬ 
μόδια όργανα ήτοι Προϊστάμενοι Διεύθυνσης καιΤμημάτων. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως, σύμφωνα με το άρθρο 20 
του ν. 4354/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φιλιππιάδα, 5 Απριλίου 2018 
Ο Δήμαρχος 
ΝΙΚΟΛΑΟΣ ΚΑΛΑΝΤΖΗΣ 


Αριθμ. 2867 _ (5) 

Έγκριση καθιέρωσης και αποζημίωσης υπερωρια- 
κής απασχόλησης, καθώς και νυχτερινής εργασίμων 
ημερών και ημερήσιας ή νυχτερινής που παρέχεται 
Κυριακές και εξαιρέσιμες ημέρες των υπαλλήλων 
του Νοσοκομείου, μονίμων και με σχέση εργασίας 
Ιδιωτικού Δικαίου, πλην ιατρών για το έτος 2018. 

Η ΑΝΑΠΛΗΡΩΤΡΙΑ ΔΙΟΙΚΗΤΡΙΑ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΛΑΚΩΝΙΑΣ - 

ΝΟΣΗΛΕΥΤΙΚΗΣ ΜΟΝΑΔΑΣ ΜΟΛΑΩΝ 

Έχοντας υπόψη: 

1. Την αριθμ. πρωτ. 2537/27-3-2018 εισήγηση της 
Αναπληρώτριας Διοικήτριας του Γενικού Νοσοκομείου 
Λακωνίας - Νοσηλευτικής Μονάδας Μολάων σχετικά με 
την έγκριση αποζημίωσης υπερωριακής απασχόλησης, 
καθώς και νυχτερινής, εργασίμων ημερών και ημερήσιας 

ή νυχτερινής που παρέχεται Κυριακές και εξαιρέσιμες 
ημέρες των υπαλλήλων του Νοσοκομείου, μονίμων και 
με σχέση εργασίας Ιδιωτικού δικαίου, πλην ιατρών για 
το έτος 2018,σύμφωνα με τις με αριθμ. 763/30-1-2018 
και 764/30-1 -2018 αποφάσεις του Διοικητή της 6ης ΥΠΕ. 

2. Τις διατάξεις του άρθρου 20 του ν. 4354/2015 (ΦΕΚ 
176/τ.Α') σύμφωνα με τις οποίες «.... Για το προσωπικό των 
Ν.Π.Δ.Δ. και των Ν.Π.Ι.Δ. η απόφαση καθιέρωσης υπερω- 
ριακής εργασίας εκδίδεται από το Διοικητικό Συμβούλιο 
ή το Όργανο Διοίκησης ή το εξουσιοδοτημένο από αυτό 
Όργανο. Στις αποφάσεις αυτές καθορίζεται ο αριθμός 
των υπαλλήλων,το χρονικό διάστημα και οι ώρες υπε- 
ρωριακής απασχόλησής τους μέσα στα όρια των πιστώ¬ 
σεων του προϋπολογισμού τους μη επιτρεπόμενης της 
επιβάρυνσης Προϋπολογισμού Δημοσίων Επενδύσεων. 
Οι ανωτέρω αποφάσεις δημοσιεύονται στην Εφημερίδα 
της Κυβερνήσεως και ισχύουν από τη δημοσίευσή τους». 

3. Το άρθρο 64 του ν. 4486/2017 (ΦΕΚ 115/τ.Α') στο 

οποίο ορίζεται ότι: «Οι αποφάσεις καθιέρωσης υπερω- 
ριακής, νυχτερινής και εξαιρέσιμων ημερών εργασίας, 
καθώς και εφημέριων του προσωπικού των Ν.Π.Δ.Δ. και 
Ν.Π.Ι.Δ., που εκδίδονται από τα Όργανα Διοίκησης των 
οικείων φορέων, σύμφωνα με τη διάταξη του άρθρου 
20 του ν. 4354/2015 (ΑΊ76), μετά τη δημοσίευση της 
αντίστοιχης κοινής υπουργικής απόφασης καθιέρωσης 
υπερωριακής εργασίας ανά ΥΠΕ, ισχύουν αναδρομικά 
από την 1 η Ιανουάριου κάθε έτους.». 

4. Εκτιμώντας τη διαμορφούμενη κατάσταση των υπαλ¬ 
λήλων και των ωρών υπερωριακής απασχόλησης «για την 
αντιμετώπιση εποχικών, εκτάκτων ή επειγουσών υπηρε¬ 
σιακών αναγκών» για το έτος 2018 θα κινηθεί στα επίπεδα 
του παρελθόντος έτους, προσαυξημένο κατά 24%. 

5. Σε ότι αφορά τις λοιπές πρόσθετες αμοιβές (Κυρια¬ 
κές, αργίες κ.λπ.) η εκτίμηση είναι εκείνη της περυσινής 
κίνησης προσαυξημένη κατά 11% λόγω της συνεχούς 
απομείωσης της δύναμης του Νοσηλευτικού Προσωπι¬ 
κού, σε συνδυασμό με την σταθερή αύξηση των περιστα¬ 


τικών λόγω των κανονικών και των έκτακτων συνθηκών. 

6. Τις υπηρεσιακές και λειτουργικές ανάγκες της Νοση¬ 
λευτικής, Τεχνικής, Ιατρικής και Διοικητικής Υπηρεσίας 
του Νοσοκομείου λόγω της επί 24ώρου λειτουργίας του 
και της μη επαρκούς κάλυψηςτων τμημάτων με το ανα¬ 
γκαίο προσωπικό. 

7. Το γεγονός ότι το Νοσοκομείο εκτελεί καθημερινά 
εφημερία και απαιτείται η απασχόληση του προσωπικού 
και κατά τις Κυριακές - εξαιρέσιμες, ότι απουσιάζει μεγάλος 
αριθμός προσωπικού κάνοντας χρήση υπόλοιπης κανονι¬ 
κής άδειας του προηγούμενου έτους καθώς και ρεπό εφημε¬ 
ριών, όπως και προσωπικό με χρήση άδειας ανατροφής,την 
μεγάλη έλλειψη προσωπικού σε όλεςτις υπηρεσίεςτου Νο¬ 
σοκομείου μετά τις μαζικές προς συνταξιοδότηση αποχω¬ 
ρήσεις, καθώς και μετατάξεις - μετακινήσεις, αναγκάζεται 
να εργάζεται εξαντλητικά πολλές επί πλέον των ωραρίου 
ώρες, καθημερινές και αργίες, προκειμένου οι υπηρεσίες 
του Νοσοκομείου να είναι συνεπείς στις υποχρεώσεις τους. 

8. Την με αριθμό 8/29-3-2018 (θέμα 20ο) απόφαση του 
Διοικητικού Συμβουλίου, αποφασίζουμε: 

Για το έτος 2018 την καθιέρωση και αποζημίωση για 
εργασία καθ' υπέρβαση του υποχρεωτικού ωραρίου και 
αποζημίωση για εργασία προς συμπλήρωση του υποχρε¬ 
ωτικού ωραρίου κατά τις νυχτερινές ώρες ή κατά τις Κυ¬ 
ριακές και εξαιρέσιμες ημέρες, του μόνιμου προσωπικού 
και του προσωπικού με σχέση εργασίας Ι.Δ. της Ν.Μ. Μο- 
λάων του Γενικού Νοσοκομείου Λακωνίας ως κατωτέρω: 

α) Ποσό 8.000,00€ για τις εφημερίες του Επιστημονι¬ 
κού Προσωπικού, μία Φαρμακοποιός, και αριθμό ημε¬ 
ρών εφημερίας 120 το έτος. 

β) Ποσό 112.000,00€ για τις υπερωρίες και πρόσθετες 
αμοιβές του λοιπού προσωπικού, πλην ιατρικού, και αριθ¬ 
μό ωρών 29.544 το έτος. Ο Πίνακας προϋπολογισμού των 
πρόσθετων αμοιβών του προσωπικού του έτους 2018 
που περιλαμβάνει τον αριθμό των υπαλλήλων, το σύνολο 
των ωρών και την αντίστοιχη συνολική δαπάνη ύψους 
112.000 € στους Κωδικούς Αριθμούς Εξόδων (ΚΑΕ), 0261, 
0263, 0561,0562, 0563, 0564, 0565, 0566. 


ΥΠΗΡΕΣΙΑ 

ΚΑΤΗ¬ 

ΓΟΡΙΑ 

ΑΡ. 

ΑΤΟΜΩΝ 

ΩΡΕΣ ΥΠΕΡΩΡΙΑΚΗΣ 

ΑΠΑΣΧΟΛΗΣΗΣ 

ΚΑΤΈΤΟΣ 

ΑΠΟΖΗΜΙΩΣΗ ΥΠΕΡΩΡΙΑΚΗΣ 

ΑΠΑΣΧΟΛΗΣΗΣ ΚΑΤ' ΕΤΟΣ 

ΚΥΚΛΙΚΟ ΩΡΑΡΙΟ 

ΑΠΛΗ 

ΚΑΘ. 

ΝΥΧΤΑ- 

ΑΡΓΙΑ ΠΡΩΙ- 

ΑΡΓΙΑ ΝΥΧΤΑ 

ΑΠΛΗ 

ΚΑΘ. 

ΝΥΧΤΑ- 

ΑΡΓΙΑ 

ΠΡΩΙ- 

ΑΡΓΙΑ 

ΝΥΧΤΑ 

ΕΡΓΟΔ. 

ΕΙΣΦΟΡΕΣ 

ΩΡΕΣ 

ΑΠΟΖΗ¬ 

ΜΙΩΣΗ 

ΕΡΓΟΔ. 

ΕΙΣΦΟΡΕΣ 

ΝΟΣΗΛΕΥΤΙΚΗ 

ΠΕ 

4 

144 

204 

809 € 

1.533 € 

279 € 

1.000 

3.358 € 

403 € 

ΝΟΣΗΛΕΥΤΙΚΗ 

ΤΕ 

16 

528 

552 

2.766 € 

3.625 € 

716 € 

6.600 

19.876 € 

2.385 € 

ΝΟΣΗΛΕΥΤΙΚΗ 

ΔΕ 

16 

372 

420 

1.892 € 

2.772 € 

535 € 

5.500 

12.571 € 

1.509 € 

ΝΟΣΗΛΕΥΤΙΚΗ 

ΥΕ 

10 

132 

252 

584 € 

1.549 € 

515 € 

3.220 

7.475 € 

897 € 

ΔΙΟΙΚΗΤΙΚΗ 

ΤΕ 

5 

768 

60 

4.093 € 

476 € 

443 € 




ΔΙΟΙΚΗΤΙΚΗ 

ΔΕ 

6 

576 

144 

2.408 € 

819 € 

358 € 

250 

716 € 

86 € 

ΔΙΟΙΚΗΤΙΚΗ 

ΥΕ 

8 

252 

252 

2.061 € 

1.577 € 

891 € 

1000 

2.419 € 

290 € 

ΙΑΤΡΙΚΗ 

ΤΕ 

2 

12 

36 

89 € 

369 € 

128 € 

1300 

3.777 € 

453 € 

ΙΑΤΡΙΚΗ 

ΔΕ 

9 

60 

180 

253 € 

1.051 € 

127 € 

5730 

16.344 € 

1.961 € 

ΣΥΝΟΛΟ 


76 

2.844 

2.100 

14.955 € 

14.678 € 

3.992 € 

24.600 

66.536 € 

7.984 € 

32.720 € 

74.520 € 

ΣΥΝΟΛΟΔΑΠΑΝΗΣ 107.240 € 

Τεύχος ΒΊ 516/04.05.2018 


Η απογευματινή, υπερωριακή εργασία, ορίζεται ανά 
εξάμηνο μέχρι 120 ώρες ανά υπάλληλο και η υπερωριακή 
εργασία κατά τις νυχτερινές ώρες ή κατά τις Κυριακές και 
εξαιρέσιμες ημέρες, ορίζεται ανά εξάμηνο σε 96 ώρες 
ανά υπάλληλο. 


Η απόφαση αυτή να δημοσιευθεί στην Εφημερίδα της 
Κυβερνήσεως, 

Μολάοι, 10 Απριλίου 2018 
Η Αναπληρώτρια Διοικήτρια 

ΑΙΚΑΤΕΡΙΝΗ ΜΑΝΩΛΑΚΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θβίτιεΐ5ί6ΐ·.0ΐ(ά>6ί.αΓ 











